Včerajšnja oddaja Piramida je kriva za tole protestno pismo, ki sem ga poslal na RTV Slovenija.

Že od prve oddaje Piramida, ki je na sporedu prvega programa ob torkih zvečer, sem prepričan, da format oddaje Piramida ne ustreza poslanstvu javne televizije, ki naj bi skrbela za dvigovanje nivoja komuniciranja v družbi in argumentiranega predstavljanja mnenj ter za produkcijo kakovostnih vsebin. Oddaja Piramida ne izpolnjuje nobenega od navedenih postulatov. Zato sem jo nehal gledati in se z argumentom, da ne morejo vse oddaje ustrezati vsem gledalcem, tolažil. A je bil tak “protest” kratkega diha.

Mitja Čepič – prijatelj iz študentskih let in takrat sotrpin pri reviji Zofa – se je v Financah že razpisal o oddaji in za nekaj časa nekako pomiril moje razburjenje.

Da vam pišem, pa sem se odločil po včerajšnjem hujskaškem šovu (tega tudi pri najboljši volji ne morem imenovati oddaja), v katerem se je potrdilo dejstvo, da format oddaje ne more zagotavljati pričakovanega nivoja kakovosti. Oddajo sem si ogledal le zato, ker sem bil šokiran nad izborom gostov, ki so bili predstavljeni v napovedniku in ki je kar klical po katastrofi.

Posledica izbora gostov, ki so nastopili v oddaji 28. novembra, bi lahko bila v drugačnih okoliščinah kvečjemu neokusna oddaja, tako pa smo bili priča podpihovanju najnižjih človeških strasti. Odgovornost za sovražni govor v oddaji, poceni senzacionalizem in situacijo, ki je nastala po omenjeni oddaji ne samo na hodniku RTV stavbe ampak tudi v slovenski javnosti, boste morali prevzeti vsi, ki ste to omogočili: voditeljica, ki situaciji v studiu ni bila dorasla, in uredniki, ki ste dovolili, da se takšna oddaja sploh pojavi na televiziji.

Zaradi zgoraj povedanega glasno protestiram proti tovrstni praksi in zahtevam, da oddajo – ne samo zaradi včerajšnje oddaje in posledic, ki jih bo imela – za vedno umaknete s sporeda.

Prah se je dvignil tudi v medijih:

Zganile so se tudi druge organizacije in posamezniki: